Roman Zozulja

Roman Vjatsjeslavovytsj Zozulja (ukrainsk: Роман В'ячеславович Зозуля, født 17. november 1989) er en ukrainsk fotballspiller som spiller for den spanske klubben Albacete Balompié. Han har tidligere spilt for Dynamo Kyiv og har flere landskamper for .

Klubbkarriere 
Zozulja spilte ungdomsfotball hos Dynamo Kyiv i hjembyen, hvor han i 2005 var med i troppen for klubbens andrelag. Han fikk sin førstelagsdebut under 2007/2008-sesongen av Premyer-Liha og fikk med seg omkring 30 seriekamper og tre seriemål frem til 2011. I førstelagstroppen hos Dynamo Kyiv var han regnet som backup til Andrij Sjevtsjenko, Artem Milevskyj, Artem Kravets og Andrij Jarmolenko.

I august 2011 meldte Zozulja overgang til Dnipro Dnipropetrovsk, hvor han fikk spille regelmessig og scoret elleve mål på 38 kamper fordelt over sine to første sesonger.

Landslagskarriere 
Zozulja fikk sin landslagsdebut for  i en vennskapskamp borte mot  den 2. juni 2010, hvor han scoret kampens eneste mål. Målet kom etter et langskudd av Jevhen Konopljanka, som Norges målvakt Jon Knudsen ikke klarte å få kontroll over før Zozulja fikk sparket den i målet på kloss hold. Hans neste to scoringer for Ukraina kom under kvalifiseringen til VM i fotball 2014 mot henholdsvis  (1–3) og i playoffkampen mot  (2–0).

Han ble tatt ut i s EM-tropp til EM i Frankrike 2016.

Referanser

Eksterne lenker 
 
  Spillerprofil hos Federatsjia Futbolu Ukraini

Ukrainske fotballspillere
Spillere i Fotball-EM 2016
Fotballspillere for FC Dynamo Kyiv
Fotballspillere for FK Dnipro
Personer fra Kyiv
Fødsler i 1989